《题椿桂堂》
宋代·林大中

诗礼栽陪岁月深，流芳到此见天心。
桂枝竞秀椿难老，宽占堂前十亩阴。

作者简介：（1131—1208）宋婺州永康人，字和叔。高宗绍兴三十年进士。光宗时为殿中侍御史，抗直敢言。历知宁国府、赣州。宁宗即位，为给事中。因不交韩侂胄，与之结怨。以焕章阁待制知庆元府，捐公帑筑堤防潮，民赖其利。后削职罢归，屏居十二年。及侂胄死，召试吏部尚书，累官签书枢密院事。卒谥正惠。有文集。